钦定古今图书集成/明伦汇编/闺媛典/第373卷 > 《释名》 > 《释首饰》
## 钦定古今图书集成/明伦汇编/闺媛典/第373卷 > 《释名》 > 《释首饰》

笄，系也。所以系冠，使不坠也。

簪，兟也，以兟连冠于发也。又枝也，因形名之也。
揥，摘也，所以摘发也。

导，所以导栎鬓发，使入巾帻之里也。或曰：“栎发，以事
名之也。”

“王后首饰曰副。”副，覆也。以覆首，亦言覆，贰也，兼用众
物，成其饰也。

《编编》为之次第发也。

髲，被也。发少者得以被助其发也。

“剔也。”剔刑人之发为之也。
《步摇》。上有垂珠。步则摇也。

《爵钗》，钗头及上施爵也。

瑱，镇也，悬当耳旁，不欲使人妄听，自镇重也。或曰：“充
耳”，充，塞也，塞耳亦所以止听也。故《里语》曰：“不喑不聋，
不成姑公。”

穿耳施珠曰“珰”，此本出于蛮夷所为也。蛮夷妇女轻
淫好走，故以此琅珰锤之也，今中国人效之。耳
脂，砥也，著面柔滑如砥石也。

粉，分也，研米使分散也。

胡粉，胡餬也，脂和以涂面也。

黛，代也。灭眉毛去之，以此画代其处也。

《唇脂》：以丹作之，象唇赤也。

香泽者，人发恒枯悴，以此濡泽之也。

彊，其性凝，强以制服，乱发也。

以丹注“面曰勺。”勺，灼也。此本天子诸侯群妾当以次
进御，其有月事者，止而不御，重以口说，故注此于面，
灼然为识。女史见之，则不书其名于第录也。

《赩粉》，赩，赤也。染粉使赤，以著颊上也。